Document ID: 31999R2636

KOMISIJAS REGULA (EK) Nr. 2636/1999
(1999. gada 14. decembris)
par informācijas par tabaku paziņošanu, sākot no 2000. gada ražas, un ar ko atceļ Regulu (EEK) Nr. 1771/93
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 30. jūnija Regulu (EEK) Nr. 2075/92 par jēltabakas tirgus kopīgo organizāciju1, kurā jaunākie grozījumi izdarīti ar Regulu (EK) Nr. 660/19992, un jo īpaši tās 21. pantu,
tā kā:
(1) Būtu jāparedz informācija, kas jāpaziņo saskaņā ar Regulu (EEK) Nr. 2075/92 un noteikumiem, kas paredzēti tās piemērošanai.
(2) Efektīvas pārvaldības labad šī informācija būtu jāsagrupē un jāsastāda grafiks tās iesniegšanai.
(3) Vajadzīgo informāciju par jēltabakas sektoru dalībvalstis ir paziņojušas saskaņā ar Komisijas Regulu (EEK) Nr. 1771/933 par informācijas par tabaku paziņošanu, sākot ar 1993. gada ražu. Šī regula attiecas uz regulu, kas aizstāta ar Komisijas 1998. gada 22. decembra Regulu (EK) Nr. 2848/98, ar ko paredz sīki izstrādātus noteikumus Padomes Regulas (EEK) Nr. 2075/92 piemērošanai attiecībā uz piemaksu sistēmu, ražošanas kvotām un īpašo atbalstu, kas piešķirama ražotāju grupām jēltabakas nozarē4, kura pēdējoreiz grozīta ar Regulu (EK) Nr. 2162/19995; Tādēļ Regula (EEK) Nr. 1771/93 būtu jāatceļ.
(4) Šajā regulā paredzētie pasākumi ir saskaņā ar Tabakas pārvaldības komitejas atzinumu,
IR PIEŅĒMUSI ŠO REGULU.
1. pants
Dalībvalstis paziņo I un II pielikumā minēto informāciju saskaņā ar šeit noteiktajiem termiņiem.
Informāciju sniedz par katru ražu un par katru šķirņu grupu.
2. pants
Dalībvalstis veic pasākumus, kas vajadzīgi, lai nodrošinātu, ka attiecīgie uzņēmēji tās apgādā ar prasīto informāciju attiecīgajā termiņā.
3. pants
Informāciju par krājumiem, ko glabā pirmās pārstrādes uzņēmumi, nosūta saskaņā ar III pielikumu.
4. pants
Ar šo, sākot ar 2000. gada ražu, ir atcelta Regula (EEK) Nr. 1771/93.
5. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
To piemēro no 2000. gada ražas.
Šī regula uzliek saistības kopumā un ir tieši piemērojama visās dalībvalstīs.
Briselē, 1999. gada 14. decembrī.

Labels: 17
19
10
6
12